Ehkäisy
Ehkäisyllä tarkoitetaan keinoja, joilla pyritään välttämään raskaus seksuaalisessa kanssakäymisessä.
Vanhin tunnettu suora viittaus ehkäisyyn kirjallisessa lähteessä on noin vuodelta 1850 eaa. peräisin oleva ns. Kahunin terveydenhoitopapyrus. Se sisältää reseptit kolmelle vaginaan tarkoitetulle seokselle, joista yksi sisältää mm. krokotiilin ulostetta ja käynyttä lantaa.
Muinaisessa Kiinassa sen sijaan uskottiin, että kuumennetun elohopean juominen ehkäisee raskautta. Tämä uskomus oli erityisen vahingollinen sitä käyttäneille naisille, sillä elohopea on erittäin myrkyllistä.[1] Vääriä uskomuksia ehkäisystä on tästä huolimatta ollut olemassa myös paljon myöhemmin.
Muinaiset kreikkalaiset kirjoittivat ehkäisyssä käytetyn keitoksia, mekaanisia esteitä, pusseja ja rytmimenetelmää. He tunsivat myös aborttitekniikoita ja harrastivat imeväisten heitteillejättämistä, mitä ei läheskään aina pidetty tuomittavana.
Raamatussa mainitaan keskeytetty yhdyntä ehkäisymenetelmänä, kun Onan ei suostunut tekemään raskaaksi lapsettomana kuolleen veljensä leskeä, vaan antoi "siemenensä mennä maahan".
Pitkään tunnettu ehkäisymenetelmä ovat kondomit, jotka alkuun tehtiin nahasta, suolesta tai rakosta. Niiden teho ja käytettävyys parani huomattavasti vulkanoidun kumin keksimisen myötä 1844. Pessaari kehitettiin 1838. Vielä 1950-luvulla Yhdysvalloissa jotkut uskoivat, että Coca-Colalla on spermisidisiä, eli siittiöitä tuhoavia, ominaisuuksia ja jotkut naiset yrittivät käyttää sitä ehkäisyvälineenä. Ehkäisypilleri tuli markkinoille 1960-luvulla ja mullisti monien sukupuolielämän mahdollistaen suun kautta tapahtuvan, luotettavan ja huomaamattoman raskaudenehkäisyn.
Kehitykseen liittyy myös huomattava suhtautumisen muutos yhteiskunnassa. Kun Yhdysvaltain ensimmäinen perhesuunnitteluklinikka avattiin 1916, sen perustaja Margaret Sanger pidätettiin pikaisesti "säädyttömyydestä". Theodore Roosevelt lausui, että "nainen joka välttää synnytystä on verrattavissa sotilaaseen joka heittää kiväärinsä ja pakenee taistelua". 1965 korkein oikeus päätti Yhdysvalloissa ehkäisyä kieltävien lakien olevan itsemääräämisoikeutta loukkaavia ja siten perustuslain vastaisia.[2]
Seuraavassa on esitetty nykyisin käytössä olevia ehkäisymenetelmiä, joista suurin osa on otettu käyttöön vasta teollistumisen jälkeen. Ainoat ehkäisymenetelmät, jotka suojaavat sukupuolitaudeilta, ovat kondomi ja femidomi.
Ehkäisypilleri eli ehkäisytabletti (yleensä yhdistelmäpilleri) Minipillerit Ehkäisyrengas Ehkäisylaastari Ehkäisyruiske eli injektio Ehkäisyimplantaatti Hormonikierukka
Emättimeen asetettavat spermisidit Ehkäisypuikko Ehkäisyvaahto Ehkäisyvoide Ehkäisygeeli Emätintabletti
Miehen kondomi, suojaa myös sukupuolitaudeilta toisin kuin muut menetelmät Naisen kondomi (femidomi) Kuparikierukka Pessaari
Sterilisaatio Luonnollinen ehkäisy Rytmimenetelmä Ehkäisytietokone Keskeytetty yhdyntä (kyseenalainen ehkäisymenetelmänä) Jälkiehkäisy (ei varsinainen ehkäisymenetelmä) Laktationaalinen amenorrea (täysimetys)
Vuonna 2017 julkaistun väitöskirjan mukaan on olemassa vahvoja viitteitä siitä, että hormonaalinen ehkäisy lisää merkittävästi riskiä sairastua rintasyöpään[3].
Erityisesti lääketehtaat ovat investoineet miesten hormoniehkäisyn kehittämiseen vain vähän. On esitetty että kaupalliset hyödyt ovat menneet sosiaalisen hyödyn edelle. Miesten ehkäisy olisi tärkeää sekä länsimaissa tasa-arvon takia että maailmalla väestönkasvun takia. Esimerkiksi rahoitusta WHO:n jo tutkimuksissa toimivaksi todettuun menetelmään ei löydy, mm. koska sitä ei voi patentoida eikä siitä näin ollen ole kaupallista hyötyä[4]. Myös sivuvaikutukset ovat olleet esteenä. Miehille kehitetyillä toimivaksi todetuilla hormonivalmisteilla oli sivuvaikutuksia, kuten naistenkin hormonaalisilla menetelmillä. Tutkimukset lopetettiin koska miehille ehkäisystä aiheutuvia sivuoireita ei hyväksytä, kun taas naisille ne sallitaan, koska raskaudessakin olisi riskejä[5]. Lääkekehittely on kallista. Lääkeyhtiöillä ei välttämättä ole kiinnostusta kehittää miehille menetelmää, koska asiakaspohja ja tuotteet naisille ovat jo olemassa[6]. Mikäli kehitteillä olevat miehille tarkoitetut injektoitavat ja hormonittomat geeliehkäisyvalmisteet tulevat markkinoille, ne ovat erittäin edullisia ja pitkäkestoisia. Lääkeyhtiöille nämä valmisteet eivät luultavasti myöskään näyttäydy taloudellisesti kannattavina sijoituksina, vaikka ne sosiaalisesti sitä ovatkin.
Vasalgel on USA:n standardien mukaan valmistettu geeliehkäisymenetelmä jonka tutkimukset ovat kliinisessä vaiheessa. Vastaava menetelmä on RISUG, Intiassa vuosikymmeniä sitten kehitetty menetelmä. Menetelmä on edennyt ihmiskokeisiin asti, mutta vain Intiassa[7]. Ehkäisyyn tarkoitettu polymeerigeeli injektoidaan ruiskeen avulla miehen siemenjohtimeen. Geeli toimii siivilän tavoin. Nesteet kulkevat edelleen siemenjohtimesta ja ejakulaatio on normaali, polymeeri vahingoittaa vain siittiöitä, niin että ne eivät voi enää hedelmöittää munasolua. Ehkäisygeeli saattaa toimia jopa viisitoista vuotta, se voidaan halutessa liuottaa pois toisen ruiskutettavan valmisteen avulla[8].
Mm. Vantaalla ja Helsingissä jaetaan nuorille ilmaisia ehkäisyvälineitä. Tätä perustellaan osaltaan taloudellisin syin kun raskaudenkeskeytysten oletetaan vähenevän.[9]
Yhdyntä Syntyvyyden säännöstely Kristinusko ja ehkäisy
Citation error, replace with{{cite book| author = Elomaa, Kaisa| title = Ehkäisy| location = Jyväskylä Helsinki| publisher = Gummerus| year = 1997| version = Tietoa terveydestä| id = ISBN 951-20-5073-0}}
Bayer Lääkeyhtiö, Tervemedia Oy, Tervemedia Oy, Duodecim Terveyskirjasto, Yle - Akuutti, Julkaistu: 26.08.2014
* Luokka:Seulonnan keskeiset artikkelit